Piraattipuolue sai viimeisimmissä eduskuntavaaleissa 25086 ääntä. Se on 0.8% koko maassa annetuista äänistä ja kasvua puolueen käymistä ensimmäisistä vaaleista on tullut hurjat 66%.
Tästä huolimatta, puoluelain (https://www.finlex.fi/fi/laki/ajantasa/1969/19690010) §6 kuuluu seuraavasti:
"Puolue, jonka ehdokkaista ketään ei ole valittu edustajaksi viimeksi toimitetuissa eikä niitä edeltäneissä eduskuntavaaleissa, poistetaan rekisteristä. Puolue poistetaan rekisteristä myös, jos se on lakannut olemasta rekisteröitynä yhdistyksenä.
Puolue voidaan poistaa rekisteristä myös oman hakemuksensa perusteella."
Eli vaikka äänet ovat huomattavasti paremmin todennettavissa, kuin nämä puoluerekisteröintiin tarkoitetut lappuset, ja vaikka niitä olisi ollut viisinkertainen määrä, niin nykylain mukaan puolue joutuu suuresta kasvustaan huolimatta keräämään 5 000 kannattajakorttia päästäkseen takaisin puoluerekisteriin ja siis asettamaan ehdokkaita seuraavissakin vaaleissa.
Muutosehdotus kuuluukin seuraavasti:
§6 Puolue, jonka ehdokkaista ketään ei ole valittu edustajaksi viimeksi toimitetuissa eikä niitä edeltäneissä eduskuntavaaleissa, eikä ole saanut vähintään 5 000 ääntä, poistetaan rekisteristä. Puolue poistetaan rekisteristä myös, jos se on lakannut olemasta rekisteröitynä yhdistyksenä.
Puolue voidaan poistaa rekisteristä myös oman hakemuksensa perusteella.